CINNEADH Uimh. 1/2022 Ó CHOISTE UM IOMPAR INTÍRE AN CHOMHPHOBAIL/NA HEILVÉISE

an 21 Nollaig 2022

lena leasaítear Iarscríbhinn 1 a ghabhann leis an gComhaontú idir an Comhphobal Eorpach agus Cónaidhm na hEilvéise maidir le hiompar earraí agus paisinéirí d’iarnród agus de bhóthar, agus Cinneadh Uimh. 2/2019 ón gCoiste [2023/143]

TÁ AN COISTE,

ag féachaint do Chomhaontú an 21 Meitheamh 1999 idir an Comhphobal Eorpach agus Cónaidhm na hEilvéise maidir le hiompar earraí agus paisinéirí d’iarnród agus de bhóthar (1) (“an Comhaontú”), agus go háirithe Airteagal 52, mír 4 de,

de bharr an mhéid seo a leanas:

(1) I gcomhréir le hAirteagal 51, mír 2 den Chomhaontú, déanann Coiste um Iompar Intíre an Chomhphobail/na hEilvéise (“an Comhchoiste”) faireachán ar fhorálacha an Chomhaontaithe agus cuirfidh sé i bhfeidhm iad agus cuirfidh sé chun feidhme na clásail oiriúnaithe agus athbhreithnithe dá dtagraítear in Airteagail 52 agus 55 de.

(2) I gcomhréir le hAirteagal 52, mír 4 den Chomhaontú, glacfaidh an Comhchoiste, i measc nithe eile, na cinntí lena ndéanfar Iarscríbhinn 1 a athbhreithniú chun athruithe sa reachtaíocht lena mbaineann a ionchorprú, de réir mar is gá agus ar bhonn cómhalartachta, nó cinnfidh sé aon bheart eile a bheidh dírithe ar fheidhmiú cuí an Chomhaontaithe a chosaint.

(3) Le Cinneadh Uimh. 2/2019 an 13 Nollaig 2019 (2), rinne an Comhchoiste athbhreithniú, ar thaobh amháin, ar Iarscríbhinn 1 a ghabhann leis an gComhaontú chun forálacha substainteacha Threoir (AE) 2016/797 ó Pharlaimint na hEorpa agus ón gComhairle (3) agus Threoir (AE) 2016/798 ó Pharlaimint na hEorpa agus ón gComhairle (4) a ionchorprú agus, ar an taobh eile, ghlac sé forálacha idirthréimhseacha chun trácht iarnróid rianúil idir an Eilvéis agus an tAontas Eorpach a choinneáil ar bun. Bhí feidhm ag forálacha idirthréimhseacha Airteagail 2, 3, 4 agus 5 de Chinneadh Uimh. 2/2019 ar dtús go dtí an 31 Nollaig 2020. Le Cinneadh Uimh. 2/2020 an 11 Nollaig 2020 (5), chuir an Comhchoiste síneadh leis na forálacha idirthréimhseacha go dtí an 31 Nollaig 2021. Le Cinneadh Uimh. 2/2021, cuireadh síneadh leis na forálacha idirthréimhseacha go dtí an 31 Nollaig 2022 (6).

(4) Le Cinneadh Uimh. 2/2021 an 17 Nollaig 2021, cuireadh siar go dtí an 31 Nollaig 2022 an dáta faoinar cheart athbhreithniú a bheith déanta ar rialacha áirithe náisiúnta de chuid na hEilvéise a liostaítear in Iarscríbhinn 1 a ghabhann leis an gComhaontú chun iad a bhaint, a leasú nó a choinneáil, ar rialacha iad a d’fhéadfadh a bheith ar neamhréir leis na sonraíochtaí teicniúla don idir-inoibritheacht. Ag féachaint don dul chun cinn atá déanta san obair sin go dtí seo, ba cheart an dáta sin a shocrú don 31 Nollaig 2023 i gcás na rialacha náisiúnta nach ndearnadh athbhreithniú orthu fós.

(5) Go dtí go nglacfar na forálacha críochnaitheacha a chuirfear in ionad na socruithe idirthréimhseacha atá ann faoi láthair, is gá síneadh a chur le forálacha Airteagail 2, 3, 4 agus 5 de Chinneadh Uimh. 2/2019 go dtí an 31 Nollaig 2023 chun trácht iarnróid rianúil idir an Eilvéis agus an tAontas Eorpach a choinneáil ar bun.

(6) Le Treoir 2008/68/CE ó Pharlaimint na hEorpa agus ón gComhairle an 24 Meán Fómhair 2008 (7) síntear na rialacha aonfhoirmeacha atá i gComhaontú Eorpach an 30 Meán Fómhair 1957 maidir le hIompar Idirnáisiúnta Earraí Contúirteacha de Bhóthar (ADR), sa Rialachán maidir le hIompar Idirnáisiúnta Earraí Contúirteacha d’Iarnród (RID), agus sa Chomhaontú Eorpach maidir le hIompar Idirnáisiúnta Earraí Contúirteacha ar Uiscebhealaí Intíre (ADN), chun an t-iompar náisiúnta a chumhdach. Le hAirteagal 6(2) agus (3) de Threoir 2008/68/CE ceadaítear do na Ballstáit maoluithe ar na hIarscríbhinní a ghabhann le ADR agus RID a iarraidh le haghaidh iompar cainníochtaí beaga d’earraí contúirteacha ar a gcríoch nó le haghaidh iompar áitiúil. Tá liosta de mhaoluithe den chineál sin suite ag an Eilvéis. Leagtar amach in Iarscríbhinn 1 a ghabhann leis an gComhaontú iad. Rinneadh na maoluithe sin a athnuachan ag deireadh 2016 agus rachaidh siad in éag an 1 Eanáir 2023. An 29 Meán Fómhair 2022 d’iarr an Eilvéis go ndéanfaí iad a athnuachan athuair. Le hAirteagal 6(4) de Threoir 2008/68/CE ceadaítear síneadh nach faide a thréimhse ná 6 bliana a chur leis na maoluithe sin. Is iomchuí, dá bhrí sin, síneadh a chur leis na maoluithe sin go dtí an 1 Eanáir 2029. Is gá freisin tagairtí náisiúnta na maoluithe sin a leasaíodh ó rinneadh an athnuachan dheireanach a cheartú in Iarscríbhinn 1 a ghabhann leis an gComhaontú,

TAR ÉIS CINNEADH MAR A LEANAS:

Airteagal 1 1. Leasaítear Roinn 4 d’Iarscríbhinn 1 a ghabhann leis an gComhaontú mar a leanas: (1) An dáta “31 Nollaig 2022”, eadhon an dáta faoinar cheart athbhreithniú a bheith déanta ar chomhréireacht na rialacha náisiúnta a leanas de chuid na hEilvéise le sonraíochtaí teicniúla comhfhreagracha an Aontais maidir le hidir-inoibritheacht, cuirtear “31 Nollaig 2023” ina ionad i gcás na bhforálacha seo a leanas: (a) Maidir le Rialachán (AE) Uimh. 1302/2014 ón gCoimisiún an 18 Samhain 2014 maidir le sonraíocht theicniúil don idir-inoibritheacht a bhaineann le fochóras “rothstoc – innill féinghluaiste agus rothstoc paisinéirí” chóras iarnróid an Aontais Eorpaigh (8): — CH-TSI LOC&PAS-009 (leagan 1.0 Meitheamh 2015), — CH-TSI LOC&PAS-019 (leagan 2.0 Meitheamh 2019), — CH-TSI LOC&PAS-020 (leagan 2.0 Meitheamh 2019), — CH-TSI LOC&PAS-025 (leagan 2.0 Meitheamh 2019), — CH-TSI LOC&PAS-027 (leagan 2.0 Meitheamh 2019), — CH-TSI LOC&PAS-031 (leagan 2.1 Samhain 2020), — CH-TSI LOC&PAS-035 (leagan 2.1 Samhain 2020), — CH-TSI LOC&PAS-036 (leagan 2.0 Meitheamh 2019). (b) Maidir le Rialachán (AE) 2016/919 ón gCoimisiún an 27 Bealtaine 2016 maidir leis an tsonraíocht theicniúil don idir-inoibritheacht a bhaineann le fochórais “rialú agus ceannas agus comharthaíocht” an chórais iarnróid san Aontas Eorpach (9): — CH-TSI CCS-006 (leagan 2.1 Samhain 2020), — CH-TSI CCS-019 (leagan 3.0 Samhain 2020), — CH-TSI CCS-026 (leagan 2.1 Samhain 2020), — CH-TSI CCS-032 (leagan 2.1 Samhain 2020), — CH-TSI CCS-033 (leagan 1.1 Samhain 2020), — CH-TSI CCS-038 (leagan 1.1 Samhain 2020), — CH-CSM-RA-001 (leagan 1.0 Meitheamh 2019); (2) Scriostar na tagairtí do rialacha náisiúnta seo na hEilvéise mar a leanas: (a) Maidir le rialacha náisiúnta na hEilvéise a bhaineann le Rialachán Uimh. 1302/2014 ón gCoimisiún, scriostar an riail seo a leanas: “— CH-TSI LOC&PAS-037: (leagan 1.0 Meitheamh 2019): Príomhchoscán ETCS (riail a d'fhéadfadh a bheith ar neamhréir le Rialachán (AE) Uimh. 1302/2014 agus atá le hathbhreithniú roimh an 31 Nollaig 2021). ”. (b) Maidir le rialacha náisiúnta na hEilvéise a bhaineann le Rialachán Uimh. 2016/919 ón gCoimisiún, scriostar na rialacha seo a leanas: “— CH-TSI CCS-035 (leagan 1.0 Meitheamh 2019): Téacsanna atá le taispeáint ar DMI (riail a d'fhéadfadh a bheith ar neamhréir le Rialachán (AE) Uimh. 2016/919 agus atá le hathbhreithniú roimh an 31 Nollaig 2022); ” agus “— CH-CSM-RA-002 (leagan 1.0 Meitheamh 2019): Ceanglais maidir le luasanna os cionn 200 km/h (riail a d'fhéadfadh a bheith ar neamhréir le Rialachán (AE) Uimh. 2016/919 agus atá le hathbhreithniú roimh an 31 Nollaig 2022). ”. 2. Cuirtear an téacs a leagtar amach san Iarscríbhinn in ionad théacs Roinn 3 “Caighdeáin theicniúla”, an chuid dar teideal “Iompar earraí contúirteacha” d’Iarscríbhinn 1 a ghabhann leis an gComhaontú a bhaineann le hiompar earraí contúirteacha.

Airteagal 2 Leasaítear Cinneadh Uimh. 2/2019 ón gComhchoiste an 13 Nollaig 2019 mar a leanas: (1) Cuirtear an méid seo a leanas in ionad Airteagal 6, mír 3: “3. In Iarscríbhinn 1, sainaithnítear na rialacha náisiúnta agus cásanna sonracha is infheidhme a d’fhéadfadh a bheith ar neamhréir le dlí an Aontais. Mura mbeidh an chomhréireacht le dlí an Aontais socraithe faoin 31 Nollaig 2023, ní fhéadfar na rialacha náisiúnta sin ná cásanna sonracha a chur i bhfeidhm a thuilleadh mura gcinnfidh an Comhchoiste a mhalairt. ” (2) In Airteagal 8, cuirtear an méid seo a leanas in ionad an dara mír: “Beidh feidhm ag Airteagail 2, 3, 4 agus 5 go dtí an 31 Nollaig 2023. ”.

Airteagal 3 Tiocfaidh an Cinneadh seo i bhfeidhm ar lá a ghlactha.

Arna dhéanamh i mBeirn, an 21 Nollaig 2022. Thar cheann Chónaidhm na hEilvéise An tUachtarán Peter FÜGLISTALER Thar ceann an Aontais Eorpaigh Ceann Thoscaireacht an Aontais Eorpaigh Kristian SCHMIDT

(1) IO L 114, 30.4.2002, lch. 91.

(2) Cinneadh Uimh. 2/2019 ó Choiste um Iompar Intíre an Chomhphobail/na hEilvéise an 13 Nollaig 2019 maidir le bearta idirthréimhseacha chun trácht iarnróid rianúil idir an Eilvéis agus an tAontas Eorpach a choinneáil ar bun (IO L 13, 17.1.2020, lch. 43).

(3) Treoir (AE) 2016/797 ó Pharlaimint na hEorpa agus ón gComhairle an 11 Bealtaine 2016 maidir le hidir-inoibritheacht an chórais iarnróid laistigh den Aontas Eorpach (IO L 138, 26.5.2016, lch. 44).

(4) Treoir (AE) 2016/798 ó Pharlaimint na hEorpa agus ón gComhairle an 11 Bealtaine 2016 maidir le sábháilteacht iarnróid (IO L 138, 26.5.2016, lch. 102).

(5) Cinneadh Uimh. 2/2020 ó Choiste um Iompar Intíre an Chomhphobail/na hEilvéise an 11 Nollaig 2020 lena leasaítear Iarscríbhinn 1 a ghabhann leis an gComhaontú idir an Comhphobal Eorpach agus Cónaidhm na hEilvéise maidir le hiompar earraí agus paisinéirí d’iarnród agus de bhóthar agus Cinneadh Uimh. 2/2019 ón gCoiste maidir le bearta sealadacha chun trácht iarnróid rianúil idir an Eilvéis agus an tAontas Eorpach a choinneáil ar bun (IO L 15, 18.1.2021, lch. 34).

(6) Cinneadh Uimh. 2/2021 ó Choiste um Iompar Intíre an Chomhphobail/na hEilvéise an 17 Nollaig 2021 lena leasaítear Iarscríbhinn 1 a ghabhann leis an gComhaontú idir an Comhphobal Eorpach agus Cónaidhm na hEilvéise maidir le hiompar earraí agus paisinéirí d’iarnród agus de bhóthar agus lena leasaítear Cinneadh Uimh. 2/2019 maidir le bearta sealadacha chun trácht iarnróid rianúil idir an Eilvéis agus an tAontas Eorpach a choinneáil ar bun (IO L 46, 25.2.2022, lch. 125).

(7) IO L 260, 30.9.2008, lch. 13.

(8) IO L 356, 12.12.2014, lch. 228.

(9) IO L 158, 15.6.2016, lch. 1.